ΚΑΝΟΝΙΣΜΟΣ (ΕΚ) αριθ. 2534/95 ΤΟΥ ΣΥΜΒΟΥΛΙΟΥ της 24ης Οκτωβρίου 1995 σχετικά με τη δωρεάν διανομή, εκτός της Κοινότητας, οπωροκηπευτικών αποσυρομένων από την αγορά στην περίοδο εμπορίας 1995/96

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 σχετικά με την κοινή οργάνωση αγορών στον τομέα των οπωροκηπευτικών (1), και ιδίως το άρθρο 35,

την πρόταση της Επιτροπής,

Εκτιμώντας:

ότι, για την περίοδο εμπορίας 1995/96, προβλέπονται αποσύρσεις από την αγορά σύμφωνα με τον κανονισμό (ΕΟΚ) αριθ. 1035/72, ιδίως για μήλα και πορτοκάλια 7 ότι το άρθρο 21 του κανονισμού (ΕΟΚ) αριθ. 1035/72 περιόρισε τους παραλήπτες των προϊόντων που έχουν αποτελέσει αντικείμενο παρέμβασης 7 ότι, για τη βελτίωση των συνθηκών ανεφοδιασμού των πληθυσμών ορισμένων τρίτων χωρών, και ιδίως των θυμάτων του πολέμου στην πρώην Γιουγκοσλαβία, θα ήταν χρήσιμο μήλα, πορτοκάλια ή, ενδεχομένως, άλλα οπωροκηπευτικά που αποσύρονται από την αγορά, να μπορούν να αποσταλούν στις χώρες αυτές μέσω φιλανθρωπικών οργανώσεων εγκεκριμένων από τα κράτη μέλη 7 ότι μια τέτοια ενέργεια δεν προβλέπεται από το άρθρο 21 του κανονισμού (ΕΟΚ) αριθ. 1035/72 7 ότι, ωστόσο, λόγω, αφενός, των δυσκολιών ανεφοδιασμού που αντιμετωπίζουν ορισμένοι πληθυσμοί τρίτων χωρών, και ιδίως οι πληθυσμοί-θύματα του πολέμου στην πρώην Γιουγκοσλαβία και, αφετέρου, των ποσοτήτων μήλων και πορτοκαλιών που αποσύρονται από την κοινοτική αγορά, θα ήταν χρήσιμο να ληφθεί, κατ' εξαίρεση, μέτρο παρέκκλισης από το άρθρο 21 για να επιτραπεί στους σχετικούς οργανισμούς η παράδοση των προϊόντων που αποσύρονται με σκοπό τη δωρεάν διανομή τους στους εν λόγω πληθυσμούς υπό μορφή ανθρωπιστικής βοήθειας 7 ότι, σε περίπτωση δωρεάν διανομής οπωροκηπευτικών που αποσύρονται από την αγορά, είναι δυνατή η ανάληψη των εξόδων διαλογής, συσκευασίας και μεταφοράς σύμφωνα με τον κανονισμό (ΕΟΚ) αριθ. 3587/86 της Επιτροπής της 20ής Νοεμβρίου 1986 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών (2), τον κανονισμό (ΕΟΚ) αριθ. 2103/90 της Επιτροπής της 23ης Ιουλίου 1990 για τον καθορισμό των όρων αναλήψεως των δαπανών διαλογής και συσκευασίας που συνδέονται με τη δωρεάν διανομή μήλων και εσπεριδοειδών (3) και τον κανονισμό (ΕΟΚ) αριθ. 2276/92 της Επιτροπής της 4ης Αυγούστου 1992 για τον καθορισμό ορισμένων λεπτομερειών εφαρμογής του άρθρου 21 του κανονισμού (ΕΟΚ) αριθ. 1035/72 του Συμβουλίου σχετικά με την κοινή οργάνωση αγορών στον τομέα των οπωροκηπευτικών (4) 7 ότι πρέπει να υπενθυμιστεί ότι στο εξωτερικό της Κοινότητας οι φιλανθρωπικοί οργανισμοί που πραγματοποιούν τις εν λόγω δραστηριότητες αναλαμβάνουν τα έξοδα αποστολής των σχετικών προϊόντων 7 ότι, για να εξασφαλιστεί η βιωσιμότητα κάθε δραστηριότητας, είναι χρήσιμο να προβλεφθεί προηγούμενη άδεια της Επιτροπής 7 ότι τα κράτη μέλη είναι αναγκαίο να μεριμνούν για την ομαλή διεξαγωγή των δραστηριοτήτων αυτών και να ενημερώνουν την Επιτροπή στη συνέχεια 7 ότι η Επιτροπή, βάσει γνωμοδότησης της επιτροπής διαχείρισης των οπωροκηπευτικών, μπορεί, ανάλογα με τις δυσκολίες εφοδιασμού μιας τρίτης χώρας και την κατάσταση των αγορών, να αποφασίσει την εφαρμογή του παρόντος κανονισμού και σε άλλα αποσυρόμενα οπωροκηπευτικά ή σε άλλους προορισμούς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Υπό τους όρους που προβλέπονται από το άρθρο 2, και κατά παρέκκλιση από το άρθρο 21 του κανονισμού (ΕΟΚ) αριθ. 1035/72, τα επιτραπέζια μήλα και τα πορτοκάλια που αποσύρονται από την αγορά κατά την περίοδο εμπορίας 1995/96 σύμφωνα με τον εν λόγω κανονισμό μπορούν, κατά τη διάρκεια της εν λόγω περιόδου, να τεθούν στη διάθεση φιλανθρωπικών οργανισμών εγκεκριμένων από τα κράτη μέλη, με σκοπό τη δωρεάν διανομή τους υπό μορφή ανθρωπιστικής βοήθειας στους πληθυσμούς της πρώην Γιουγκοσλαβίας που είναι θύματα του πολέμου στην περιοχή αυτή.

2. Τα έξοδα διαλογής, συσκευασίας και μεταφοράς στο εσωτερικό της Κοινότητας που γεννώνται από τις δραστηριότητες που αναφέρονται στην παράγραφο 1 έχουν αναληφθεί σύμφωνα με τις διατάξεις των κανονισμών (ΕΟΚ) αριθ. 3587/86, (ΕΟΚ) αριθ. 2103/90 και (ΕΟΚ) αριθ. 2276/92.

3. Τα προϊόντα που αποστέλλονται κατ' εφαρμογή της παραγράφου 1 δεν λαμβάνουν επιστροφές κατά την εξαγωγή. Το τελωνειακό έγγραφο εξαγωγής, ο τίτλος διαμετακόμισης και το έγγραφο Τ5 που ενδεχομένως χορηγείται συμπληρώνεται με την ένδειξη «χωρίς επιστροφή».

Άρθρο 2

Τα κράτη μέλη υποβάλλουν στην Επιτροπή τα σχέδια δραστηριοτήτων δωρεάν διανομής των εγκεκριμένων φιλανθρωπικών οργανισμών τους. Λαμβανομένων υπόψη των εγγυήσεων αισίας περατώσεως, και αναλόγως των αποσύρσεων από την αγορά, η Επιτροπή αποφασίζει εάν πρέπει να επιτρέψει την εκτέλεσή τους.

Άρθρο 3

1. Τα κράτη μέλη λαμβάνουν όλα τα αναγκαία μέτρα για την εξασφάλιση της ομαλής διεξαγωγής της δωρεάν διανομής.

2. Στο τέλος της περιόδου εμπορίας 1995/96, τα κράτη μέλη ενημερώνουν την Επιτροπή για τις ποσότητες, τους παραλήπτες και τις διανομές που πραγματοποιήθηκαν στο πλαίσιο του παρόντος κανονισμού.

Άρθρο 4

1. Οι λεπτομέρειες εφαρμογής του παρόντος κανονισμού, ιδίως προς συντονισμό της επείγουσας ανθρωπιστικής κοινοτικής βοήθειας στην πρώην Γιουγκοσλαβία, αποφασίζονται, ενδεχομένως, με τη διαδικασία του άρθρου 33 του κανονισμού (ΕΟΚ) αριθ. 1035/72.

2. Με την ίδια διαδικασία, η Επιτροπή μπορεί να αποφασίσει, σε περίπτωση σοβαρών δυσκολιών εφοδιασμού τρίτης χώρας, την εφαρμογή του παρόντος κανονισμού και σε άλλα αποσυρόμενα οπωροκηπευτικά ή προς άλλους προορισμούς.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 24 Οκτωβρίου 1995.

Για το Συμβούλιο Ο Πρόεδρος L. ATIENZA